**Mór Városi Önkormányzat Képviselő-testületének**

**424/2024. (XI.27.) határozata**

**Mór város helyi menetrend szerinti autóbuszos személyszállítási közszolgáltatás ellátására kötött közszolgáltatási szerződés alapján 2025. évi költségtérítési többletigény kifizetése tárgyában**

1./Mór Városi Önkormányzat Képviselő-testülete a Mór város helyi menetrend szerinti autóbuszos személyszállítási közszolgáltatás ellátására kötött közszolgáltatási szerződés alapján az M-BUSSAL Kft. részére 2025. évre vonatkozóan jóváhagyja havonta nettó 4.000.000,- Ft összegű költségtérítési többletigény előleg kifizetését - a tárgyhónap 5. napjáig – azzal, hogy a szolgáltató vállalja, hogy a szerződésben rögzített éves elszámolási kötelezettség során az éves nettó 48.000.000 Ft összeget meghaladó költségtérítési többletigényt csak abban az esetben érvényesíti, amennyiben számszerűen alátámasztva igazolja azon körülményeknek a szerződés megkötését követő jelentős változását, melyekkel az üzleti tevékenység szokásos kockázataként nem számolhatott.

2./ Az 1./ pontban meghatározott előlegek kifizetésének fedezetét, azaz nettó 48.000. eFt-ot a Képviselő-testület az Önkormányzat 2025. évi költségvetésébe betervezi.

3./ A Képviselő-testület továbbá az új menetrend kidolgozásának és kihelyezésének költségét, azaz bruttó 825 500 Ft-ot az Általános tartalék előirányzat terhére biztosít az Önkormányzat 2024. évi költségvetésében.

Határidő: folyamatos

Felelős: jegyző(Pénzügyi Iroda)

Fenyves Péter Dr. Taba Nikoletta

polgármester jegyző